Diari Oficial de la Generalitat Valenciana


Sumari del DOGV 101, del 15-04-1983 (1983/802196)

CONVENI subscrit entre el Consell Regional de Cambres Oficials de Comerç Industria i Navegació de la Comunitat Valenciana i la Generalitat Valenciana, a fi de col laborar en formació, estudis i investigació, assistència tècnica y assessorament.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   101

Data del DOGV
:   15-04-1983

Secció del DOGV
:   DISPOSICIONS GENERALS

Número del document
:   1983/802196


Data del document
:   15-02-1983

Organisme emissor
:   Presidència de la Generalitat

Tipus de document
:   Anunci

Conveni subscrit entre el Consell Regional de Cambres Oficials de Comerç, Indústria i Navegació de la Comunitat Valenciana i la Generalitat Valenciana, a fi de col.laborar en formació, estudis i investigació, assistència tècnica i assessorament.  
En la ciutat de València, a 15 de febrer de 1983.  
REUNITS:  
D'una banda l'Excm. Sr. Joan Lerma i Blasco, President de la Generalitat Valenciana.   
I d'altra, l?Il·lm. Sr. Josep-Maria Simó i Nogués, President del Consell Regional de Cambres Oficials de Comerç, Indústria i Navegació de la Comunitat Valenciana.   
El primer actua en nom i representació del Consell de la Comunitat Valenciana per tal de complir l'acord adoptat pel Ple en sessió celebrada el dia 14 de febrer de 1983, i el segon en nom i representació del Consell Regional de Cambres Oficials de Comerç, Indústria i Navegació de la Comunitat Valenciana, formalitzen aquest conveni, segons les següents   
CLAUSULES:   
Primera. Aques conveni té caràcter d'acord marc de col·laboració tècnica, docent i d'assistència mútua entre el Consell Regional de Cambres Oficials de Comerç, Indústria i Navegació de la Comunitat Valenciana i la Generalitat Valenciana.   
Segona. Aquest conveni es desenvolupa posteriorment en els aspectes concrets i específics, mitjançant convenis singularitzats.   
Tercera. Tant en aquest Conveni com en els que posteriorment puguen desenvolupar-se, es tindran en compte els principis següents:   
1r) El Consell Valencià i el Consell Regional de Cambres Oficials de Comerç, Indústria i Navegació de la Comunitat Valenciana, es comprometen a:   
a) La realització d'activitats conjuntes de formació empresarial, técnica i professional.   
b) La prestació de serveis d'assistència tècnica, assessorament, informació i divulgació, en temes relacionats amb l'economia, i particularment en els camps de la indústria i el comerç.   
c) La realització d'estudis i d'investigacions relacionats amb l'economia, i particularment en els camps de la indústria i el comerç, i la posterior publicació i difusió a través de monografies, catàlegs, manuals, opuscles, etc.   
d) La utilització recíproca de locals i instal·lacions, material, equips, fons bibliogràfics i documentació d'ambdues institucions.   
e) L'establiment de Convenis sobre prestació de serveis d'interés mutu.   
2n) Les contraprestacions econòmiques i d'altres condicions específiques s'establiran en cada Conveni concret.   
3r) Aques Conveni entrarà en vigor a tots els efectes establerts, des del dia de la signatura, per ambdues parts, i la seua duració serà indefinida.   
Quarta. Per part del Consell es faculta el Conseller d?Indústria i Comerç de la Generalitat Valenciana per a tots els tràmits necessaris per tal d'ultimar aquestes actuacions, així com per a subscriure tots els Convenis singularitzats que s'efectuen a l'empar d'aquest Conveni Marc, malgrat que aquests tinguen com a àmbit territorial el de cadascuna de les Cambres integrades dins del Consell Regional de Cambres Oficials de Comerç, Indústria i Navegació de la Comunitat Valenciana, dins de les possibilitats econòmiques que, per a la Conselleria d?Indústria i Comerç, s'assenyalen en el Pressupost del Consell i en les bases d'execució d'aquest.   
En aquestes condicions queda formalitzat aquest Conveni que, aprovat pels assistents, prèvia lectura, signen per duplicat en el lloc i la data de l'encapçalament.   
El President de la Generalitat,  
JOAN LERMA I BLASCO  
CONSELLERIA D'HISENDA  
El President del Consell Regional de Cambres Oficials de Comerç, Indústria y Navegació, de la Comunitat Valenciana,  
JOSEP MARIA SIMO I NOGUES